open-index/open-wikipedia-markdown huggingface dataset:
Ortodoksa kirkjan

**Ortodoksa kirkjan** er næststørsta kristna kirkjan. Gudstænasturnar hjá teimum eru ikki eins, men hóast tær eru ymiskar, trúgva allar tí, sum Jesus lærdi. Nógv kristin í Eysturevropa, Eysturafrika og Ásia eru ortodoks. Í ortudoksu kirkjunum eru nógvar halgimyndir, sum nevndar verða íkonar. 

Í fyrstuni var kristindómurin katólskur, t.e. hann var um allan heim, men í 1054 klovnaði kirkjan. Pávin í Róm og erkibispurin (patriarkurin) í Konstantinopel gjørdust ósamdir um leiðsluna. Úrslitið varð, at kirkjan í Róm og kirkjan eystanfyri fóru sundur. Rómversku katolikkarnir og ortodoksa kirkjan í bæði Grikkalandi og Russlandi hava tó nógv átrúnaðarligt í felag. Tey ortodoksu góðtaka ikki myndugleika pávans. 

Orientalska ortodoksa kirkjan er ein grein, ið loysti frá høvuðskirkjuni vegna ósemju á kirkjufundinum í Khalkedonum í árinum 451, hon gjørdist høvuðskirkjan í Egyptalandi, Sýria, Armenia, Eritrea og Etiopia. 

## Søga

Eftir Kristi deyða og uppreisn ferðaðust apostlarnir víða og boðaðu kristnu læruna og grundløgdu kirkjur í mongum londum. Tey fyrstu fimm patriarkatini vórðu stovnað í Alexandria, Antiokia, Jerusalem, Rom og Konstantinopel. Seinni blivu kirkjurnar í Sinai, Russlandi, Grikkalandi, Serbia, Bulgaria, Rumenia og nógva aðrastaðni grundlagdar.

Í ár 320 flutti keisarin Konstantin I rómverska høvuðsstaðin frá Rom til Konstantinopelar. Sum fylgja av hesum komu týdningarmestu hendingarnar í kirkjuni at ganga fyri seg í hesum øki. Allir kirkjufundir vórðu hildnir í ella nærhendis hesum býi. Trúboðarar frá Konstantinopel umvendu slavisku fólkasløgini og onnur í Eystureuropa og umsettu bíbliuna og liturgisku tekstirnar til lokalu tungumálini.  

Orientalska ortodoksa kirkjan kvetti sambandið við høvuðskirkjuna á kirkjufundinum í Khalkedonum í árinum 451 vegna ósemju um Kristi náttúru. Rómversk-katólska kirkjan í Róm kvetti við hini patriarkatini eftir stóra klovningin í 1054.

Í rómverska patriarkatinum varð biskupurin av Rom pávin, sum eftirfylgjari Pætur apostuls, uppfataður sum høvur alheimskirkjunnar við guddómligum vilja, men eystanfyri sá man einans pávan sum fyrsta millum javnlíkar (patriarkarnar). Hesin munur vaks seg til avgerandi ósemju, sum fyrst og fremst kom til sjóndar í trúarjáttanini. Vestanfyri bleiv tað vanligt at leggja eitt element (kallað Filioque) aftrat, nakað sum bleiv avvíst eystanfyri. Hetta endaði við, at báðir partar fordømdu hvønannan í 1054. Oyðileggingin av Konstantinopel vegna 4 krossferðina í 1204 økti um fíggindakensluna, og royndir um semju í fylgjandi øldunum miseydnaðust. Ikki fyrr enn aftaná annan vatikanfundin í 1962-65 er orðaskiftið tikið uppaftur.  

## Trúarlæra og venja

## Kirkjubygnaður

Bólkur:Kristindómur
Amasoná

**Amasoná** er 2. longsta á í heiminum. Úr keldunum langt uppi í kavataktu Andesfjøllum í Perú rennur hon 6.439 km ígjøgnum Perú og Brasil og út í Atlantshav. Ósin er so breiður, at ikki sæst av øðrum áarbakka og yvirum á hin, og so nógv vatn rennur í havið, at sjógvurin er sum ósavatn einar 180 km úr landi. Úr Amasoná renna 773 milliardir litrar av vatni hvønn tíma út í Atlantshav.

Amasoná rennur úr Andesfjøllum í Perú og verður alsamt størri og breiðari, sum hon rennur eystur ígjøgnum Suðuramerika og út í Atlantshav. Longra helvtin á ánni rennur ígjøgnum Brasil, og hon er týdningarmesta flutningsleið í landinum. Stór skip sigla langt inn í landið, enntá til nýmótans býin Manaus, einar 1600 km. úr Atlantshavsstrondini. Á hvørjum ári fer áin upp um áarbakkarnar, og nógv móra, ið taðar væl, legst á markirnar. 

Størstu regnskógirnir eru fram við Kongoá í Afrika og Amasoná í Suðuramerika. Meginparturin av regnskóginum er í Brasil, báðumegin Amasoná.

Bólkur:Áir
Ca Mau

**Ca Mau** er ein býur í  Vjetnam, høvuðsstaður í Ca Mau landslutinum. Í 2010 var íbúgvaratalið  204.895. Býurin er 360 km sunnanfyri Ho Chi Minh City. Ca Mau Floghavn er 2 km frá miðbýnum.

Bólkur:Býir í Vjetnam
Havfrøði

**Havfrøði** (frøðiheiti *oceanographia*) - vísindi um havið og lívið í tí. Læran um tey stóru heimshøvini, havfrøðin, er tað evni, havfrøðingarnir arbeiða við. Teir fara kanningarferðir við serútgjørdum skipum, kanna havbotnin, plantur og dýr í sjónum, og tekna eisini kort av botninum. Eisini fara havfrøðingar niður á botn í kavarakúlum at kanna dýralívið og botnin. Upplýsingar um høvini fáast nú eisini um fylgisvein.

Bólkur:Náttúruvísindi
Sýnagogur

Ein **sýnagoga** er eitt hús til jødiska gudstænastu og halgigerðir . Har er m.a. bøndarhald og lestur. Har koma fólk saman í brúdleyp, og har verða drongur og genta vígd jødadóminum. Í sýnagogur bera menn yarmulke ella kipa á høvdinum. Menninir bera eisini biðisjál um herðarnar, tá ið biðið verður. Torarullarnar verða bornar fram fyri guðstænastuna og verða síðan goymdar í skápi. Halgiskriftir jøda eru á aramáiskum ella hebráiskum máli. Gudstænastan hjá jødum er á hebráiskum, sum nú er móðurmálið í føðilandinum, Ísrael. 

## Keldur


Bólkur:Jødadómur
Helli

**Hellini** eru nógvastaðni íkomin av vatni, sum hevur seyrað niður úr erva og loyst kálkgrýtið. Tey eru fleiri túsund ára gomul. Tey ganga inn í fjøllini ella niður í undirgrundina. Eisini fram við sjóvarmálanum eru helli, og eru tey íkomin av brimi. Í Føroyum eru mong tílík helli, og í summum eru kópalátur. Helli kunnu eisini vera í jøklum og í storknaða gosgrýtinum uttan um eldgos. 

Í flestum hellum er bæði myrkt og slavið. Summi helli eru ikki hægri, enn at fólk fær staðið. Onnur, sum til dømis stóru hellisskipanirnar í Pyrineafjøllum, ganga nógvar km. inn í fjøllini. Í Lascaux í Fraklandi eru tey 1,5 km. undir jørð. Har eru funnin veiðiamboð og hellismyndir, sum forsøgulig fólk fyri einum 20 000 árum síðan hava gjørt . Sumstaðni í t.d. Ásia og Afrika búgva fólk enn á okkara døgum í hellum . 

Stórur hellisskipanir eru, har ið undirlendið er kálkgrýti. Vatn er seyrað ígjøgnum kálkgrýtið í nógv túsund ár. Í regni er natúrlig sýra, og hon loysir kálkgrýtið. Smáar poknur eru so við og við vorðnar stórar holur. Soleiðis eru eisini áir, ið renna undir heilum, komnar í. Vatnið hevur so skarvað av fjallinum. At granska helli er starvið. Neyðugt er við útgerð at kunna lesa seg niður í slavnar og myrkar gongir. Umráðandi er at vera væl ílatin, at vera í hjálmi við lykt og at hava góða og nógva línu. At granska helli er hættisligt, fer brádliga at regna, kann flóta yvir, ella omanlop kann byrgja fyri, so at ikki slepst úr hellinum aftur. 

## Keldur


Bólkur:Landafrøði
Ídnaðarland

**Ídnaðarlondini** eru í høvuðsheitinum tey ríku londini í Vesturheiminum. Í teimum londum, vit kalla *ídnaðarlond*, er ídnaðurin týdningarmesti vinnuvegurin. Í menningarlondum eru serstakliga landbúnaður ella fiskivinna týdningarmest, ikki tí, fólk í ídnaðarlondum liva eisini av fiskivinnu og landbúnaði, men úrtøkan til hvørt fólk ella hvønn arbeiðstíma er munandi betri enn í menningarlondunum. Ídnaðarlondini hava hægri úrtøku, tí maskinur gera ein part av arbeiðinum, betur verður dyrkað, funnið verður fram til nýggj kornsløg, handilsstøð nýtt og ikki mykja, nýggj amboð, sum arbeiða jørðina betur, og ofta eru garðarnir størri. 

Lond í Vesturheiminum bygdu upp sín ídnað í 19. og fyrra helmingi í 20. øld, í hjálandaveldistíðini. Flestu av hesum hjálondum eru nú sjálvstøðug lond, men kortini eru tey heft búskaparliga at Vesturheiminum. Tey noyðast at læna pening í ídnaðarlondunum til høgu rentu, og skulu tey gjalda aftur lánini, noyðast tey at selja ídnaðarlondunum tilfar fyri tað, ídnaðarlondini leggja á. Og skuldi tað eydnast onkrum mennigarlandi at gjørt ídnaðarvøru, so er næstan ógjørligt at sleppa inn á marknaðin í ídnaðarlondunum. 

## Sí eisini
* Menningarland

## Keldur

* Altjóða Gjaldoyragrunnurin
* Stavanger Kulturhus, Hva er et i-land?

Bólkur:Politikkur
Bólkur:Búskapur
WHO

**Altjóða Heilsustovnurin**  (heilsustovnurin undir ST) (á enskum *World Health Organization*, ofta stytt *WHO*) er ein altjóða felagsskapur, sum hevur til endamáls, at tryggja eina altjóða heilsu. Felagskapurin varð settur á stovn tann 7. apríl 1948. Hann hevur høvuðssæti í Genève, Sveis. 

Altjóða felagsskapurin roynir á mangan hátt at betra um lívskorini, serliga í teimum londum, ið eru mest tilafturskomin, t.e menningarlond. Felagskapurnin roynir og hevur til endamáls, m.a. at stríðast móti sjúkum og smittukeldum, og í samstarvi við aðrar undirstovnar, til dømis UNICEF og FAO, at skapa betri reinføri, útvega reint vatn og arbeiða fyri matvørumenning. 

Í 1981 verður samkyndleiki alment strikað, sum ein sjúka í Danmark og somuleiðis í Føroyum. WHO tekur somu avgerð í 1992 . 

## Keldur


Bólkur:ST
Paranormal Activity

**Paranormal Activity** er ein amerikanskur ræðufilmur úr 2007. Filmurin hevur 15 ára aldursmark . Leikstjórnaður av Oren Peli. Tá Paranormal Activity var gjørdur í 2007 gekk ógvuliga illa at finna nakran at útgeva filmin, helst tí at tað ikki var hildið, at man kundi selja ein film sum var gjørdur fyri lítlan og ongan pening , og sum var settur saman sum ein røð av heimaupptøkum. Í 2009 eydnaðist tó at finna eitt filmsfelag at geva filmin út, og bleiv hann marknaðarførdur sum vemmuligasti filmur nakrantíð. Hendan marknaðarføring riggaði so mikið væl, at filmurin gjørdist eitt stórt hit, hetta hóast at filmar sum "Blair Witch Project" og "Cloverfield" áður høvdu roynt seg við sermerkta "shaky-cam stílinum". 

## Søgugongd
Katie Featherston og Micah Sloat (sum tey eita á filmi og í veruleikanum ) búgva saman í einum húsum í San Diego í Kalifornia, og summi løgin ting henda um náttina. Micah, sum róliga kann kallast at vera "alpha male typan", keypir sær eitt myndatól og ljóðútgerð, so tey kunnu finna útav hvat tað er sum hendir um náttina. Tey hava varhugan av, at tað kanska er eitt spøkilsi, sum er uppá spæl, men tað skal vísa seg at vera nakað eitt sindur meira diaboliskt. 

## Ávísing úteftir
* Paranormal Acitivity á Atlantis.fo
* Paranormal Acitivity á IMDb
* Almenn heimasíða

## Keldur


Bólkur:Filmur
Miðvágs Róðrarfelag

**Miðvágs Róðrarfelag** er føroyskt róðrarfelag úr Miðvági. Miðvágs Róðrarfelag varð stovnað á vári 1956. Felagið er virkið og eigur fleiri kappróðrarbátar, sum luttaka í FM kappróðri hvørt summar. Felagið hevur egið neyst, sum varð tikið í brúk í 2007. Niclas í Koltri smíðaði fyrsta kappróðarbátin hjá felagnum, tað var áttamannafarið Miðvingur, sum Niclas smíðaði í 1957. Sámal Hansen úr Runavík hevur smíðað teir nýggjastu bátarnir hjá Miðvágs Róðrarfelag. Bátarnir eru hvítir, hava bláar stokkar og reyða rond.

## Føroyameistaraheiti
* 2010 - Beinta varð føroyameistari, 5-mannafør gentur
* 2006 Riddarin føroyameistari, 6-mannafør kvinnur
* 2006 Frúgvin føroyameistari, 5-mannafør gentur
* 2000 Frúgvin føroyameistari, 5-mannafør kvinnur
* 1993 Miðvingur føroyameistari, 8-mannafør
* 1988 Miðvingur føroyameistari, 8-mannafør 

## Bátar
*Miðvingur 1957 Niclas í Koltri 
*Beinta 1958 Niclas í Koltri 
*Beinta 1983 Ian Joensen, Miðvágur 
*Miðvingur 1984 Niclas í Koltri 
*Riddarin/Rókur/Dellan 1987 Hans K. Hansen (Stoffa) 
*Frúgvin 2000 Sámal Hansen, Runavík, 5-mannafar 
*Riddarin 2001 Sámal Hansen, Runavík, 6-mannafar 
*Beinta 2010 Sámal Hansen, Runavík, 5-mannafar
*Miðvingur 2011 Sámal Hansen, Runavík, 8-mannafar

## Myndir

Mynd:2010 Faroese Boat Race 8-mannafor.jpg|Kappróður á Jóansøku 2010, 8-mannafør, Fríggjarin gjørdist nummar fýra.
Mynd:Barnaróður dreingir Sundalagsstevna 2012.jpg|Barnaróður dreingir á Sundalagsstevnu 2012, Frúgvin er nærmasti báturin.


## Keldur



## Slóðir
*MR.fo 

Bólkur:Føroysk róðrarfeløg
Minecraft

**Minecraft** er eitt telduspæl sum er stovanð av Markus 'Notch' Persson. Minecraft bleiv kunngjørt tann 17. mai 2009, og Beta var kunngjørt 20. desembur 2010. Minecraft er eitt ævintýrspæl og eitt spæl, har tú kanst byggja verðir. Marcus Notch Persson úr Svøríki hevur ment Minecraft, og tað varð útgivið 18. november 2011. Í Minecraft kann spælarin kanna og umskapa eina verð við kubbum, sum eru ein rúmmetur til støddar. Umframt kubbar inniheldur spælið eisini verur, skrímsl, plantur og lutir. Her eru eisini ymisk djór sum kýr, grísar og seyðir. Tú kanst eisini gera vápn sum t.d. bogar og svørð. Verðirnar í spælinum eru fyri tað mesta grasvaksnar. Tú kanst spæla saman við øðrum ella sjálvur. Í spælinum kanst fáast við námsarbeiði, berjast ímóti fíggindaligum verum ella savna ymiskt tilfeingi úr náttúruni. Tá ið tú byrjar at spæla, hevur tú einki tilfeingi og eingin amboð. Uppgávan er at yvirliva og at savna tilfeingi. Spælið snýr seg um at byggja afturat og at skaffa sær betri amboð. 

Spælið verður róst fyri sína spæliuppliving og hevur vunnið virðislønir fyri eitt nú “Best Indie Game” og “Most Original Game”. Tað eru seld 144 milliónir Minecraft-spøl. 

Bólkur:Telduspæl
Jugoslavia

**Jugoslavia** (slovenskt, makedónskt, serbiskt og kroatiskt: *Jugoslavija*, albanskt: *Jugosllavia*) var sameint sosialistiskt sambandslýðveldi, ið var sett saman av seks lýðveldum og tveimum sjálvstýrandi landspørtum. Báðir teir sjálvstýrandi landspartarnir vóru í serbiskum øki: Kosovo sunnanfyri og Vojvodina norðanfyri. Umleið 42 % vóru griksk-katólsk, 32 % rómversk-katólsk og 13 % muslimsk. Týdningarmestu málini vóru slovenskt, makedónskt, serbiskt og kroatiskt. Harafturat vórðu talað 12 onnur mál. Gamla Jugoslavia fór sundur í hesi sjálvstøðugu ríkini: Makedónia, Slovenia, Bosnia-Hersigovina, Kosovo, Montenegro, Serbia og Kroatia.

## Londini

Lýðveldini í gamla Jugoslavia (eftir 17. februar 2008 sjey óheft ríki). 

*  Kroatia
*  Bosnia-Hersigovina
*  Kosovo
*  Makedónia
*  Montenegro
*  Serbia
*  Slovenia

Bólkur:Søga
Bólkur:Landafrøði
Bólkur:Evropa
Balkanhálvoyggin

Á **Balkanhálvoynni**, sum gongur norður móti Sava og Donau, eru Grikkaland, Bosnia og Hersegovina, Kroatia, Kosovo, Makedónia, Bulgaria, Montenegro, Serbia, Slovenia, Albania og so harafturat evropaparturin av Turkalandi. 

Turkaland hevði síðan í miðøld havt ræðið á Balkan, men í 19. øld fóru tjóðirnar á Balkan at stríðast fyri frælsi. Í 1912 fóru Grikkaland, Bulgaria og Serbia í kríggj ímóti Turkalandi, sum var við undirlutan og mátti lata næstan øll lond sín í Evropa frá sær. 

Bólkur:Evropa
Bólkur:Grikkaland
Bólkur:Kroatia
Bólkur:Bulgaria
Bólkur:Montenegro
Bólkur:Kosovo
Bólkur:Serbia
Bólkur:Hálvoyggjar
São Paulo FS

**São Paulo Fótbóltsfelag** ella **São Paulo FS** er eitt fótbóltsfelag úr São Paulo í Brasilia. Felagið varð stovnað í 1930. 

## Slóðir

* São Paulo FS  

Bólkur:Brasilsk fótbóltsfeløg
São Paulo FS
Masiela Lusha

**Masiela Lusha** (fødd 23. oktober 1985) er ein amerikanskur/albanskur sjónleikari og rithøvundur. Hon hevur týtt yrkingar, ið Móður Teresa hevur yrkt, og so hevur hon skrivað fleiri bøkur á ymiskum málum.

## Filmar
*2000: Father's Love, Lisa 
*2001: Summoning, Grace
*2001: Lizzie McGuire, Model
*2002: George Lopez, Carmen Lopez (101 episodes)
*2003: Clifford's Puppy Days, Nina (46 episodes)  
*2004: Cherry Bomb, Kim
*2005: Unscripted
*2006: Law and Order: Criminal Intent, Mira
*2007: Time of the Comet, Agnes
*2008: Blood: The Last Vampire, Sharon
*2009: Ballad of Broken Angels: Harmony, Harmony 
*2009: Lopez Tonight
*2010: Kill Katie Malone, Ginger
*2010: Of Silence, Annabelle
*2010: Signed in Blood, Nina 
*2011: Under the Boardwalk: The Monopoly Story
*2011: Tough Business, Grace
*2011: Science of Cool

## Slóðir úteftir
* MasielaLusha.com 
* Masiela Lusha á Internet Movie Database

Bólkur:Amerikanskir sjónleikarar
Bólkur:Rithøvundar
Bólkur:Albania
Bólkur:Føðingar í 1985
Kirstin Strøm Bech

**Kirstin Strøm Bech** (fødd 1956 í Vági) var borgarstjóri í Vágs Býráð frá 1. jan. 2005 til 31. des. 2012. Kirstin er útbúgvin fólkaskúlalærari. Áðrenn hon gjørdist borgarstóri í Vágs kommunu starvaðist hon sum lærari í Porkeris Skúla. Kirstin stillaði upp fyri Javnaðarflokkin og varð fyrstu ferð vald í býráðið í november 2004 og varð av býráðnum vald til borgarstjóra. Hon var borgarstjóri frá 1. januar 2005. Til valið í november 2008 varð hon afturvald og helt fram sum borgarstjóri eitt valskeið afturat. Kirstin Strøm Bech gjørdist stýrislimur í Kommunusamskipan Føroya, tá hon gjørdist borgarstjóri, hon var næstformaður frá 1. juli 2006 til 31. desember 2008.

## Keldur


## Ávísing úteftir
* Vagur.fo, heimasíðan hjá Vágs kommunu

Bólkur:Borgarstjórar í Føroyum
Bólkur:Føroyskar kvinnur í politikki
Bólkur:Føroyskir politikarar
Bólkur:Føroyskir lærarar
Bólkur:Føðingar í 1956
Bólkur:Vágbingar
Gekkur

**Gekkurin** er bingospæl í sjónvarpinum hjá Kringvarpinum. Øll, sum hava keypt seðil á sølustøðunum kring landið áðrenn klokkan 19:00 fríggjakvøld, hava møguleika at spæla við í Gekkinum. Hvør seðil kostar 40 krónur. Gekkurin verður sendur klokkan 19:45 fríggjakvøld. Gekkurin var fyrstu ferð á skránni í februar 1997, og hevur koyrt á meir ella minni sama hátt síðan. Fyrstu tvey árini var vinnarin frá seinasta fríggjakvøldinum inni í sjónvarpsstovuni og snaraði hjólinum, og tá vóru eisini tvær gekkapuljur.

Seinni gjørdist møguligt at ringja inn í sjónvarpsstovuna og snara hjólinum við at trýsta á knapparnar á telefonini. Samstundis bleiv avgerð tikin um at minka gekkapuljarnar til eina størri heldur enn tvær minni. Størsta upphæddin, ið er vunnin, er 3.400.000,00 krónur. Henda upphæddin varð vunnin fríggjakvøldið 3. august 2018.

Tað eru trý fólk, sum skiftast um at vera gekkavertir, tey eru (2017): Magnus Magnussen, Jan Gardar og Petrina Berg.  Ein av teimum sum var vertur fyri sendingini í fleiri ár var Rudolf Joensen úr Klaksvík - hann var við frá byrjan.

**Spælireglur**

Í trimum teimum fyrstu spølunum vinna tey, sum fáa fult rað. Øll, sum fáa fult rað, vinna eina peningaupphædd. Tey, sum eru fyrst at ringja inn og sleppa ígjøgnum, sleppa at velja ein bókstav. Handan bókstavin eru nakrir vinningar at velja ímillum.

Virðið á vinningunum handan bókstavirnar er annaðhvørt umleið 2000, 4000 ella 6000 krónur.

Í síðsta spælinum vinna tey, ið fáa fulla plátu. Her er sama galdandi, at øll, ið vinna, fáa eina peningaupphædd. Í síðsta spælinum er tó bert ein, ið sleppur ígjøgnum til sjónvarpsstovuna.

Tann, ið sleppur ígjøgnum, skal draga gekkahjólinum, og hevur møguleika at vinna stórar upphæddir. Størsti vinningurin er gekkapuljan.

## Keldur


## Ávísing úteftir
* Kringvarp.fo

Bólkur:Spøl
Bólkur:Undirhald
Bólkur:Føroyskar sjónvarpssendingar
Bólkur:Sjónvarpsrøðir
Hamferð

**Hamferð** er føroyskur doom metal-tónleikabólkur, sum varð stovnaður í 2008 av guitaristinum John Egholm. Tann fyrsta framførslan hjá bólkinum var til GBOB kappingina í 2008, har bólkurin spældi seg í finaluna. Aftaná GBOB var bólkurin óvirkin í eina tíð, burtursæð frá at manningin broyttist eitt sindur. Guitaristurin Theodor Kapnas og ljómborðsleikarin Esmar Joensen komu upp í bólkin, sum longu innihelt guitaristin John Egholm, sangaran Jón Hansen, bassistin Tinna Tótudóttir og trummuleikaran Remi Johannesen. Bólkurin hevur fleiri ferðir spælt á føroyskum tónleikafestivalum og størri konsertum, t.d. á G! Festivalinum, Summarfestivalinum og Ólavsøkukonsertini. Í 2011 vóru teir á konsertferð í Evropa. Í mars 2012 vunnu teir kappingina her í Føroyum um at gerast tann tónleikabólkurin, ið slapp at kappast um at vinna ársins Wacken Metal Battle á Wacken Open Air festivalinum. Teir endaðu við at vinna kappingina í Wacken í Týsklandi. 28 tónleikabólkar spældu í finaluni, Hamferð vann.

## Limir í bólkinum
*Jón Aldará, sang
*John Egholm, guitar
*Theodor Kapnas, guitar 
*Ísak Petersen, bass
*Remi Johannesen, trummur
*Esmar Joensen, keys

## Fyrrverandi limir
*Tinna Tótudóttir, bass
*Jenus í Trøðini, bass

## Útgávur
* 2010 - *Vilst er síðsta fet*
* 2013 - *[[Evst]]*
* 2018 - *Támsins likam*

## Heiður
Fyrst í 2010 vann Hamferð tónleikakappingina Sement, sum gav teimum heitið "Føroya besti nýggi bólkur 2010". 
Í desembur 2010 vann Hamferð heitið sum besti nýggi bólkur í Føroyum á Planet Awards 2010. Í 2012 vann bólkurin tónleikakappingina "Wacken Metal Battle Føroyar 2012", sum gav teimum finalupláss á týskum tungmálms tónleikafestivali.
*2010 - Vinnari av Sement (Føroysk tónleikakapping)
*2010 - Kosin um "Besti nýggi bólkur" á Planet Awards 2010
* 2012 - Vinnari av Wacken Metal Battle Føroyar 2012
*2012 - Hamferð vann Wacken Metal Battle tónleikakappingina í Týsklandi á Wacken Open Air festivalinum í august 2012.
*2012 - Kosin sum Ársins tónleikabólkur á Planet Awards 2012
*2015 - Tilnevndur Tónleikavirðisløn norðurlandaráðsins.
*2016 - Vann eina FMA-virðisløn fyri Ársins videolag.
*2018 - Vann eina FMA-virðisløn fyri Ársins sang við sanginum Frosthvarv.

## Konsertferð í Evropa
Hamferð var í november 2011 á konsertferð gjøgnum Evropa. Talan var um ein part av sokallaðu Dead Tyrants konsertferðini við heimskendu bólkunum Týr og Moonsorrow(FI) umframt minni kenda Crimfall(FI). Konsertferðin fevndi um 14 konsertir yvir 16 dagar, og leiðin gekk ígjøgnum Týskland, Belgia, Frakland, Sveis, Spania, Italia og Slovenia.

## Keldur


## Ávísingar úteftir
*Facebook.com/Hamferd
*Síða á MySpace
*Hamferð á YouTube

Bólkur:Føroyskir tónleikabólkar
Bólkur:Metaltónleikabólkar
Bólkur:Planet Awards vinnari
Klaksvíkar Róðrarfelag

**Klaksvíkar Róðrarfelag** (KRF) er føroyskt róðrarfelag í Klaksvík. Endamál felagsins er at geva fólki møguleika at rógva kapp, og at menna og vekja áhugan fyri kappróðri. Felagið eigur 8 kappróðrarbátar. Teir eru Klaksvíkingur, Nólsoyar Páll, Nevið Reyða, Páll Fangi, Fípan Fagra, Sævarmoy, Tekla og Karin. Neystið (2023) er á Biskupstorg 4 í Klaksvík.

Sí eisini https://www.facebook.com/klaksvikarrodrarfelag/

## FM-heiti (1973-2023)

## Bátar felagsins
*Fípan Fagra, Sævarmoy, Tekla og Karin (5-mannafør)
*Páll Fangi (6-mannafar)
*Nevið Reyða (8-mannafar)
*Klaksvíkingur og Nólsoyar Páll (10-mannafør)

## Myndir

|Kappróðrarneystið í Klaksvík
Mynd:Klaksvikingur 10-mannafar, the name sign.JPG|Navnaskeltið hjá 10-mannafarinum Klaksvíkingi
|Páll Fangi (6-mannafar).
Mynd:Kappróður 10-mannafør Norðoyastevna 2012.jpg|Klakvíkingur vann 10-mannafars róðurin á Norðoyastevnu 2012 og setti nýtt met við tíðini 06:38.24. Hetta var fyrstu ferð, at Klaksvíkingur vann Norðoyastevnu tvey ár á rað.
Mynd:Klaksvíkingur 2012 steypahandan á Norðoyastevnu.jpg|Her sæst ein partur av manningini á Klaksvíkingi 2012.
Mynd:Klaksvikingur and Vestmenningur Faroese Rowing Boats.jpg|10-mannafør rógva kapp á Vestanstevnu 2011, Klaksvíkingur vann.
Mynd:Fjardastevna 2012 10-mannafor.jpg|Klaksvíkingur vann 10-mannafarsróðurin á Fjarðastevnu 2012.
Mynd:Pall Fangi Klaksvikar Rodrarfelag.jpg|Páll Fangi á Ólavsøku 2010.
Mynd:Nevid Reyda and Beinta Faroese Rowing Boats.jpg|Nevið Reyða á Jóansøku 2011.
Mynd:Páll Fangi og Rádni Fjarðastevna 2012.JPG|Páll Fangi hevur vunnið FM 6 ferðir við 6-mannaførum, kvinnur (dagf. eftir Ólavsøku 2018) og tvær ferðir við 6-mannaførum, menn. Her vinna kvinnnurnar á Páll Fanga Fjarðastevnu róðurin 2012.



Bólkur:Føroysk róðrarfeløg
Bólkur:Klaksvíkar Róðrarfelag
Bólkur:Klaksvík
Óbadiabók

**Óbadiabók**, bara 21 vers, er stytsta bókin í GT. Óbadiabókin er um viðurskiftini ímillum Ísrael og Edóm. Tey fara langt aftur í tíðina, av tí at báðar tjóðirnar eru ættaðar frá Jákupi og Esavi. Tíðliga sýndi Edóm fíggindaskap ímóti fólki Harrans. Hesin fíggindskapur var livnaður uppaftur, tá ið Edóm var uppi í at ræna Jerúsalem, rændi til sín dýragripir og gav jødar, ið flýddu, upp í fíggindahendur. Hetta er grundin undir dómstalu Óbadia yvir Edóm. Seinast í bókini talar profeturin til sítt egna fólk og ber tí ugganarorð frá Harranum. Ugganarorðini birta eina framtíðarsjón um endaliga sigur Guds ríkis. Harrans fólk kunnu kanska verða bæði atsøkt og háðað, men eingin, ið søkir at teimum skal bera sigurin í bý. 

Bólkur:Kristindómur
Bólkur:Gamla Testamenti
Harry Potter og arvalutir Deyðans

**Harry Potter og arvalutir Deyðans** er ein bók hjá Joanne "Jo" Rowling. Harry Potter og arvalutir Deyðans kom út 21. juli 2007 í Bretlandi ein minutt eftir midnátt. Bókhandlar og fjepparar í Bretlandi og aðrastaðni gjørdu nógv burturúr. Beinanvegin sló bókin øll sølumet, eftir nøkrum døgum var hon seld í 2,7 mió eintøkum í Bretlandi og 8,3 mió eintøkum í Amerika. Bókin verður týdd til 93 mál. Harry Potter og arvalutir Deyðans kom út á føroyskum í 2007. Bókin er 679 bls. og innbundin. 

Bókin Harry Potter og arvalutir Deyðans er seinasta bók í røðini um Harry Potter. Tá ið sætta bókin Harry Potter og Hálvblóðsprinsurin kom út í 2005 var greitt, at komandi bókin skuldi gerast tann seinasta. Í sjeyndu og seinastu bókini, Harry Potter og arvalutir Deyðans, svarar J.K. Rowling hegnisliga teimum mongu spurningunum, ið nógv hava bíðað spent eftir. Vit sleppa at lesa um endaligu uppgerðina millum Harry Potter og ónda gandakallin Voldemort. 

Sjeynda og seinasta árið hjá Harry Potter á Hogwarts. Hann hevur nú fingið ta døpru, hættisligu og eftir øllum at døma ógjørligu uppgávu at skula finna og beina fyri seinasta horcruxunum hjá Voldemort. Ongantíð áður hevur hann kent seg so einsmallan, ongantíð hevur lagnan kenst so tung. Men Harry noyðist onkursvegna at finna ta styrki inni í sær sjálvum, sum krevst fyri at fullføra uppgávuna, honum er litin í hendi. Hann má fara úr fjálgu Kaninholuni og óttaleysur, uttan at ivast, má hann ganga miskunnarleysu gøtuna, sum honum er ætlað at fara. 

Bólkur:Enskar bókmentir
Bólkur:Hugflog
Bólkur:Harry Potter
Bólkur:Skaldsøgur
Norðmenn

**Norðmenn** er germansk fólk, ið býr í Noregi og í USA (Dakota og Minnesota). Tey hava somu mentan og tosa norska málið.

Bólkur:Noreg
*
H.N. Jacobsens Bókahandil

**H.N. Jacobsen Bókhandil** er gamal bygningur mitt í Havn og elsti bókahandil í Føroyum. Handilin hevur navn eftir Hans Nicolai Jacobsen, sum varð borin í heim 4. mai í 1832. H.N. Jacobsens Bókahandil byrjaði í Gongini í Tórshavn. Gamli realskúlin helt til, har H.N. Jacobsens Bókahandil er í dag.

Kunningarstovan í Havn hevur seinastu árini hildið til í eystara enda av bygninginum, meðan bókahandilin húsast í miðjuni og í vestara enda av húsinum. Uttanfyri standa gomlu trøini frá 1870-árunum, ið eyðmerkja hendan týðandi stovnin fyri føroyskar bókmentir, prentsmiðju- og forlagsvirksemi. 

## Keldur


## Ávísing úteftir
*Bokahandil.fo

Bólkur:Bygningar
Bólkur:Bygningar og bygningsverk í Føroyum
The Dreams

**The Dreams** er ein føroyskur popp-, rokk- og punktónleikabólkur. 

## Søgan
Bólkurin varð stovnaður í 2004, men longu í 2003, áðrenn The Dreams var til, vóru Hans Edvard Andreasen og Heini Mortensen limir í einum øðrum punk bólki, sum nevndist Zink. Umframt teir báðar vóru tveir aðrir limir í bólkinum: Heðin Egholm Skov og Edmund í Garði. Heðin fór úr bólkinum í 2004 og í staðin bleiv  Eirikur Gilstón Corfitz Andersen limur í bólkinum. Bólkurin Zink gav út fløguna "*Totally Love Songs"*. Seinni í 2004 fór Edmund í Garði úr bólkinum. Hinir tríggir: Hans Edward Andreasen, Heini Mortensen og Eirikur Gilstón Corfitz Andersen avgjørdu at halda fram við bólkinum og broyttu navnið til The Dreams. 

Í 2004 vóru teir so hepnir at vera útvaldir fram um fleiri túsund aðrar bólkar til at framføra í tónleikasending og kapping hjá sjónvarpsrásini MTV Europe, sum nevndist *[[A Cut]]*. The Dreams gjørdist nummar trý. Í 2005-06 flutt teir tríggir niður til Keypmannahavnar hvør í sínum lagi. Har hildu teir fram við bólkinum The Dreams. Í 2006 góvu teir út fløguna "*Tazy"*, sum var ein endurnýggjan av føroyskum klassikarum. Ein av mest spældu og kendu sangum av tí fløguni var "Sasasa" sum Georg Eystan Á áður hevði sungið.

Í november og desember 2006 luttók The Dreams í altjóða tónleika kappingini *[[Global Battle of the Bands]]*. Teir gjørdist nummar trý í kappingini. Tað var her at bólkurin møtti teirra framtíðar framleiðara, tí ein av dómarunum var nevniliga danin Lars Pedersen, betri kendur sum Chief One. Í 2007 kom lítlibeiggi Eirik, Corfitz, við í bólkin. Í 2008 luttók The Dreams í donsku tónleika kappingini "Dansk Melodi Grand Prix" við sanginum *La' mig være*. Teir gjørdust nummar fýra. Sama mánað góvu teir út fyrstu donsku fløgu teirra "*Den nye By"*. The Dreams hevur givið út fleiri fløgur í Danmark, har teir sungu á donskum, bæði einkultar fløgur (single) og fløgur (CD). Í 2010 góvu teir eina fløgu út á enskum. Teir hava verið á tónleikaferð í Týsklandi, har teir eisini góvu út stakfløguna *Under the Sun*. Í desember 2010 vann The Dreams føroyska tónleikaheiðurslønina Planet Awards 2010 í bólkinum *Ársins bólkur*.

## Útgávur
Fløguútgávur í Føroyum og Danmark:
* 2006 - *[[Tazy]]*
* 2008 - *[[Den Nye By]]*
* 2009 - *Den Nye By 09/Sakin Live*
* 2010 - *[[Revolt (The Dreams Album)|Revolt]]*

## Limir í bólkinum
*Hans Edward Andreasen
*Eirikur Gilstón Corfitz Andersen
*Heini Gilstón Corfitz Andersen
*Heini Mortensen

## Keldur


## Slóðir úteftir
*The-Dreams.eu, heimasíðan hjá The Dreams 
*Facebook síða hjá The Dreams

Bólkur:Føroyskir tónleikabólkar
Bólkur:Planet Awards vinnari
Bólkur:Rokktónleikabólkar
Bólkur:Popptónleikabólkar
Levi Mørk

**Levi Rikshamar Mørk** (føddur 8. oktober 1968 í Vági) er føroyskur námsfrøðingur frá Slagelse Seminariet árgang 2000. Levi er kommunalpolitikari og komandi varaborgarstjóri í Vàgs kommunu, frá 01.01.2025. 

Levi er eisini starvsnevndarlimur hjá Javnaðarflokkinum.

Hann var valdur býráðslimur í Tórshavnar býráð við býráðsvalið í november 2008 og tók sæti í býráðnum 1. januar 2009. Hann stillaði upp fyri Javnaðarflokkin. Levi var limur í sosialu nevnd, teknisku nevnd og í byggi og býarskiparnarnevndini, har hann var formaður í 1 ár.  

Levi Mørk, varð valdur í Vágs býráð á býráðsvalinum í nov 2016, fyri Javnaðarflokkin. Har hann var formaður fyri ungdómsnevndini hjá Vágs kommunu. Levi var afturvaldur á kommunuvalinum í novembur 2020 fyri Javnaðarflokkin í Vági. Har hann m.a, er formaður fyri mentamálanevndina og formaður fyri barna og ungdómsnevndina. Umframt er hann næsformaður í nevndini fyri Ítróttarhàskúlan í Vàgi, umbođ fyri Vàgs kommunu í IRF osfr.  

À kommunuvalinum 12 novembur 2024, var Levi Mørk afturvaldur fyri Javnaðarflokkin viđ 131 persónligum atkvøðum. Har hann eisini fekk flest atkvøður av øllum, sum vóru uppstillaði  í Vági.

Samgonga var gjørd hin 09.12.2024, í Vágs býráð millum Bjarna Johansen, Javnaðarflokkin og Sambandsflokkin. Har Levi Mørk verður virkandi varaborgarstjóri frá 1 januar 2025 til 2028.KVF 

Levi er virkin politiskt serliga á menturnarøkinum í Vàgi, har m.a tiltøk sum Ljósfest eru ein fastur táttur í Vági. Somuleiðis er Levi stigtakari av " Heiðran av vágbingum " , har vágbingar verða heiðraðir fyri teirra íkast á livsleiðini fyri vágsbygd. Hendan heiðran verđur avdúka á Ljósfestini í Vági. 

Levi er virkin innan barna og ungdómsøki og er drivmegin aftanfyri at fáa gamla fiskaplàssið á Løðhamar fram aftur. Somuleiđis virkin fyri, at audiatorium verð gjørt í Vágs skúla, har hann eisini situr í bygginevndini. 

Sum heilt ungur stovnađi Levi (í 1989), saman við øðrum áhugafelagiđ Skarvsgjógv, Sum hevði til endamál at skipað fyri ymiskum tiltøkum í Vági, har allur ágóðin fór til VB ( Vágs Bóltfelag ). M.a spældi kenda danska tónleikanavnið TV2 í VB húsinum, umframt vóru stórar konsertir við m.a Faroe Boys, Frændir og Hjarnar í Vágshøll. Levi var eisini nevnarlimur hjà VB sama tíðarskeið, hann var virkandi formaður í húsanevndini ( VB húsið ) og næstformaður hjá VB. 

Levi er útbúgvin námsfrøðingur, HH og hevur leiðaraútbúgving. Hann búði í Danmark frá 1996 - 2006 og var m.a í starv hjá Danska Reyða Krossi.  

Heimafturkomin var hann leiðari fyri frítíðarskúlanum í Hoyvík í fleiri ár. Somuleiðis var hann politiska drívmegin aftanfyri ungdómshúsið Klubb 188 í Hoyvík. Levi býr í dag í Vági og hann hevur starvast innan barna og ungdómsøki í Vági. Seinastu árini hevur hann starvast hjá Barnaverndarstovur Føroya í Tórshavn.

## Keldur

## Slóðir
* Vágs kommuna

Bólkur:Føroyskir politikarar
Bólkur:Føðingar í 1968
Kirkjur í Føroyum

Tað eru umleið 70 kirkjur tilsamans, og 65 av teimum eru framvegis í brúki. Gamla kirkjan í Gøtu og kirkjan á Nesi eru t.d. ikki longri í føstum brúki, men verða tó framvegis brúktar við serlig høvi. Tað er ymiskt, hvussu nógvar kirkjur eru í hvørjum prestagjaldi. Norðstreymoyar prestagjald hevur ikki færri enn 8 kirkjur, tí næst kemur Sandoyar prestagjald við 6 kirkjum, síðani koma Norðoya eystara og Norðoya vestara, Vága og Suðuroyar sunnara prestagjald við 5 kirkjum hvørt, síðani koma Sjóvar, Eiðis, Suðurstreymoyar vestara og Suðuroyar norðara prestagjald við 4 kirkjum hvørt. Í Fuglafjarðar og Suðurstreymoyar eystara prestagjaldi eru 3 kirkjur í hvørjum, og í Nes og Glyvra prestagjaldi eru 2 kirkjur í hvørjum. Í fleir prestagjøldum eru eisini bønhús, har presturin ella prestarnir av og á halda gudstænastu. 
 
Ólavskirkjan í Kirkjubø er nógv elsta kirkja í Føroyum. Gamalt er sagt í Kirkjubø, at árstal hennara eru fýra eitttøl, og er hetta rætt, er elsti parturin av kirkjuni bygdur longu í 1111. Næstelsta kirkjan í Føroyum er Dómkirkjan, sum varð vígd 3. sunnudag í advent í 1788. 

## Keldur


## Slóðir

Bólkur:Kirkjur í Føroyum
Bólkur:Listar
Funningsfjørður (fjørður)

**Funningsfjørður** er næstlongsti fjørður í Føroyum. Við fjørðin eru tríggjar bygdir, tær eru Elduvík, Funningur og Funningsfjørður. Í øllum hesum trimum bygdum er frálíka góður seyður. Í innara partinum er hann smalur við brøttum, høgum fjøllum uttanum. Havalda setir ikki inná, men ikki er hann víðari góð skipahavn, tí har er so vindhart. 

Bólkur:Firðir í Føroyum
Funningsfjørður

**Funningsfjørður** hevur fleiri týdningar:

* **Funningsfjørður** er ein fjørður í Eysturoynni, sí Funningsfjørður (fjørður). 
* **Funningsfjørður** er bygdin inn í Funningsfjørð, sí Funningsfjørður (bygd). 

Bólkur:Fleiri týdningar
Bólkur:Eysturoy
Ryan Cochrane

**Ryan Andrew Cochrane** (føddur 29. oktober 1988 í Victoria, British Columbia) er kanadiskur svimjari. Hann er olympiskur bronsuvinnari. Hann vann bronsu í 1500 metrar frísvimjing á Olympisku leikunum 2008 í Bejing. Tað var fyrstu ferð í 88 ár at ein kanadiari vann heiðursmerki fyri Kanada í 1500 metra frísvimjing á Olympisku leikunum. Cochrane eigur kanadisku metini í 400, 800 og 1500 metrum frí. Í juli 2011 kappaðist Ryan Cochrane við føroyingin Pál Joensen í finaluni í 1500 metrum frí á heimsmeistarastevnu í Shanghai í Kina. Vinnari gjørdist Yang Sun, sum setti nýtt heimsmet við tíðini 14:34.14, Ryan Cochrane vann silvur við tíðini 14:44.46, Gergo Kis vann bronsu við tíðini 14:45.66 og føroyski Pál Joensen gjørdist akkurát ov stuttur til heiðursmerki, hann gjørdist nummar fýra við tíðini 14:46.33. Cochrane vann eisini silvur í 800 frí í somu kapping. Í 2009 luttók hann á heimsmeistarstevnu í svimjing á langbana 2009 í Róm, tá vann hann silvur í 1500 metrum frí og bronsu í 800 metrum frí. Á Commonwealth Games í 2010 í Dehli vann Cochrane gull í 800 og 1500 metrum frí. Á Pan Pacific Championships svimjistevnuni 2010 í Irvine vann hann gull í 1500 og 800 metrum frí og silvur í 400 metrum frí. Á heimsmeistarastevnuni 2011 á langgeil, sum var í Shanghai, Kina, fekk Cochrane silvur í 800 metrum frí og í 1500 metrum frí. Hann luttekur á Summar OL 2012 í London. Fyrsta dagin svam hann 400 metrar frí, og kom í fyrstu syftu við í finaluna á áttanda plássi við tíðini 3:47.26, men síðan bleiv kolldømingin hjá koreanska Park Tae-Hwan ógildað, og tí kom Cochrane á eitt nýggjundapláss og rakk ikki finaluni. Hann var 10/100 sekund frá finaluplássinum. Næstur honum kom føroyski Pál Joensen, sum manglaði 11/100 sekund at røkka einum plássi í finaluni. Cochrane luttók eisini í 1500 metrar frí á Summar OL 2012. Hann kom í finaluna og vann silvur heiðursmerki við tíðini 14:39.63.

## Keldur


Bólkur:Kanadiskir svimjarar
Bólkur:Føðingar í 1988
Bólkur:Svimjarar á Summar-OL 2008
Bólkur:Svimjarar á Summar-OL 2012
Tora

**Tora** (hebráiskt: *תּוֹרָה‎‎*) er týdningarmesta bókin hjá jødum. Fyrstu fimm bøkurnar í hebráisku Bíbliuni eita Tora. Í henni eru lógir jødadómsins og elsta søga jøda - *Mósubøkurnar*. Aðrastaðni í Bíbliuni eru profetaorðini. Ofta er hon í rullum úr pergamenti, teksturin er skrivaður við "tuschi". Torarullurnar verða bornar fram fyri guðstænastuna og verða síðan goymdar í skápi. 

Halgiskriftir jøda eru á aramáiskum ella hebráiskum máli.

Bólkur:Jødadómur
Jómsvíkingar (dansifelag)

**Jómsvíkingar** er dansifelag í Vági, sum skipar fyri føroyskum dansi í vetrarhálvuni. Felagið varð stovnað í 1976 og eigur eini hús á Vágsvegi, har ið dansað verður, húsini eita Jómsborg. Jómsvíkingar skipa eisini fyri barnadansi. Jómsvíkingar hava fleiri ferðir verið uttanlands á dansiferðum. Formaður og kassameistari felagsins er Mikala í Trøðini. Felagið hevur umleið 110 limir, tey flestu eru úr Vági og Porkeri. Dansifeløgini í Suðuroynni sum dansa føroyskan dans skiftast um at skipa fyri dansi, soleiðis at tað eru fleiri í tali. Tá koyra ofta bussar millum bygdirnar til dansistaðið. Eins og hini dansifeløgini hava Jómsvíkingar hildið fast við gamla siðin at tað ikki verður dansað í føstu.

## Keldur


## Ávísing úteftir
*Sláið Ring - Landsfelag Føroyskum dansi at frama

Bólkur:Føroyskur dansur
Bólkur:Vágur
Bólkur:Suðuroy
Føroyar á HM 2011 stevnu í svimjing

Føroyar luttók í HM í svimjing 2011 á langbana í Shanghai í Kina í juli 2011. Ein føroyingur svam nóg skjótt til tess at luttaka í HM stevnuni, tað var Pál Joensen, sum svimur fyri Susvim og Føroyar. Pál svam í tveimum kappingum, í 800 metrar frí og 1500 metrar frí. Hann kláraði seg einastandani væl, svam við næstskjótastu tíð í innleiðandi 800 metrar frí, gjørdist nummar fýra í finaluni í 1500 metrum frí og nummar fimm í finaluni í 800 metrum frí. Hann setti nýtt Norðulendskt met fleiri ferðir og sjálvsagt eisini føroyskt met.

;Menn

## Keldur


Bólkur:Føroyar í altjóða svimjikappingum
Bólkur:HM í Svimjing
Bólkur:Svimjing
Bólkur:HM í Svimjing
Bólkur:2011 í ítrótti
Bólkur:Føroyar í ítróttakappingum
Willow Smith

**Willow Camille Reign Smith** (fødd 31. oktober 2000 í Los Angeles, Kalifornia) er amerikanskur sangari, sjónleikari og dansari. Hon er dóttir Will Smith. Hann er sjálvur ein av heimsins best umtóktu og ríkastu sjónleikarum, kona hansara Jada Pinkett Smith er eisini sjónleikarinna. Sonur hansara Jaden Smith hevur fingið eitt sera gott úrslit við "Karate Kid"-filminum. 

Millum hennara kendastu sangir eru "Whip My Hair" (2010) & "21 Century" (2011). 

## Filmografi

## Keldur


Bólkur:Amerikanskar songkvinnur
Bólkur:Amerikanskir sjónleikarar
Bólkur:Afroamerikanarar
Bólkur:Føðingar í 2000
HM í svimjing 2011

**HM í svimjing og øðrum vatnítrótti (2011 World Aquatics Championships)** var í Shanghai í Kina í døgunum 16. til 31. juli 2011. Føroyar var umboðað av einum svimjara, tað var Pál Joensen úr Susvim, sum kláraði seg sera væl, hann svam í tveimum kappingum og kvalifiseraði seg til finaluna í báðum kappingunum, nevniliga í 800 frí, har hann svam við næstbestu tíðini í innleiðandi og gjørdist nummar 5 í finaluni og í 1500 frí, har hann svam við sættbestu tíð í innleiðandi og gjørdist nummar fýra av øllum, bert 0,67 sekund frá bronnsu heiðursmerki. Tríggjar ferðir setti hann norðurlendskt met, einaferð í 800 metrum frí og tvær ferðir í 1500 m frí. Við tíðini 14:46,33 hevur Pál væl og virðiliga kvalifisera seg til Summar OL 2012 í London. Hann svam nevniliga 25 sekundir undir kravtíðina til OL sum er 15:11,83. Pál Joensen svimur fyri Danmark til Summar OL 2012, hann er til nú (5. august 2011) einasti maður úr danska ríkinum, sum hevur svomið nóg skjótt til at kvalifisera seg til OL á júst hasum teininum. Pál svimur eisini skjótt á 800 metrum frí, men tað er ikki ein olympisk disiplin. Danin Mads Glæsner kvalifiseraði seg til 400 metrar frí, men var eitt sekund ov seinur til HM 2011 í Shanghai til tess at kvalifisera seg til summar OL 2012. Men Pál sá út til at vera besta boð uppá danskt heiðursmerkið hjá monnum í 1500 metrum frí, tað metti Allan Nielsen, sum skrivaði fyri Politiken á HM 2011 í Shanghai.
Tað vóru 18 tjóðir við 2220 ítróttarfólkum sum luttóku á HM stevnuni í svimjing og vatnítrótti 2011 í Shanghai. Næsta HM í svimjing eftir hesa var í Barcelona í 2013.

## Tíðarskrá

## Yvirlit yvir heiðursmerki

## Heiðursmerkjavinnarir

### Menn

### Kvinnur

## Sí eisini
*Føroyar á HM 2011 stevnu í svimjing

## Keldur


## Slóðir úteftir
* Almenn heimasíða 

Bólkur:Svimjikappingar
Bólkur:HM í Svimjing
Bólkur:2011 í ítrótti
Bólkur:Ítróttartiltøk
HM í svimjing

## Søga

## Sí eisini
* HM í svimjing á stuttgeil

## Keldur


Bólkur:Svimjikappingar
Bólkur:Ítróttartiltøk
Bólkur:HM í Svimjing
Bólkur:Heimsmeistarakappingar
Fossá

**Fossá** er ein bygd á Borðoynni. Hon er niðurseturbygd. Nú seinast lidnu árini hevur eingin búð við Fossá. 

## Keldur


Bólkur:Bygdir í Føroyum
Bólkur:Borðoy
Svimjing á Oyggjaleikunum 2011

Svimjing á **[[Oyggjaleikir 2011|Oyggjaleikunum 2011]]** var í døgunum 27. – 30. juni 2011 á Medina Leisure Centre á Isle of Wight.

## Kappingar
### Heiðursmerkja talva

### Menn

### Kvinnur

### Blandað (Menn og kvinnur)

## References

*Swimming at the 2011 Island Games 

Bólkur:Oyggjaleikir
Bólkur:Ítróttartiltøk
Bólkur:Svimjikappingar
Bólkur:Oyggjaleikir 2011
Icon in Me

**Icon in Me** er ein russkur rokkbólkur. Bólkurin byrjaði í 2007.

## Limir

### Núverandi limir
* Tony JJ; sangur
* D.Frans; gittar
* MasterMike; bass
* Morten; trummur

### Fyrrverandi limir
* Konstantin; bass
* Artyom; bass

## Útgávur

Bólkur:Russiskir tónleikabólkar
Bólkur:Rokktónleikabólkar
Slot

**Slot** er ein russiskur rokkbólkur. Bólkurin byrjaði í 2002.

## Limir

### Núverandi limir

* Nookie (Darya Stavrovich)
* Cash (Igor Lobanov)
* Мr.Dude (Kirill Kachanov)
* ID (Sergey Bogolyubsky)
* NiXon (Nikita Simonov)

### Fyrrverandi limir

* Teka (Teona Dolnikova)
* IF (Uliana Elina)
* Dan (Denis Khromych)
* muxeu4 (Mikhail Korolyov)
* Proff (Alexey Nazarchuk)
* MiX (Mikhail Petrov)

## Útgávur

* Slot 1 (2003)
* 2 Войны (2006)
* Тринити (2007)
* 4ever (2009)
* Break The Code (2011)

Bólkur:Russiskir tónleikabólkar
Lógarbrot

**Kriminalitetur** er øll lógarbrot, ið geva revsing. Vanliga nevna vit alt lógarbrot, tað veri seg herverk ella súkklustuldur, morð ella rán. Summi lógarbrot fara um landamørk. Til dømis yvirgangur, flográn ella rúsevnissmugling. Nógv lond hava sett á stovn felags, altjóða løgregluna Interpol at berjast ímóti slíkum lógarbrotum. Høvuðssætið hjá Interpol er í París. Serligar avtalur eru gjørdar landanna millum um, hvussu lógarbrótarar kunnu verða latnir úr einum landi upp í hendurnar á myndugleikunum í øðrum landi.

## Føroyar

Í øllum samfeløgum eru fyriskipanir og lógir. Í Føroyum sigur eina mest revsilógin okkum, hvat ið er ólógligt, men eisini eru nógvar aðrar lógir. Í lógunum stendur, hvussu ið revsað verður. Í revsilógini standa tær vanligu treytirnar, fyri at ein kann revsast. Til dømis er hon soleiðis orðað, at lógaldurin er 15 ár. Tað merkir, at ung yngri enn 15 ár kunnu ikki verða handtikin, dømd ella revsað. Føroya Rættur er okkara dómstólur. Her tekur dómarin støðu til lógarbrotini, til dømis herverk ella stuldur. Dómur kann verða skotin inn fyri landsrættin. Av tí, at dómsvaldið í Føroyum er danskt, skal danski landsrætturin viðgera slík mál. Tveir landsrættir eru, Vestari landsrættur í Viborg og Eystari landsrættur í Keypmannahavn, sum er tann, ið kemur til Føroya nakrar ferðir um árið at viðgera dómsmál. Summi álvarsmál skulu fyri nevningating. Í nevningatingi eru 12 nevningar og dómari. Nevningarnir gera av, um ákærdi er ósekur ella sekur. Skal ein verða sekur, skulu minst 8 av nevningunum vera samdir um tað. Nevningar saman við dómara áseta revsingina. Ovasti dómstólur í rættarskipanini nevnist *Hægstirættur*. 

Fyrr var deyðarevsing fyri heilt álvarslig lógarbrot, og enn eru mong lond, har summir lógarbrótarar, til dømis drápsfólk, verða avrættað. Í Danmørk, og tí eisini í Føroyum, varð deyðarevsing tikin av í 1930. Fyri álvarsom lógarbrot kunnu fólk nú verða dømd at sita - *treytaleys revsing*. Tá ið ein tíð er farin, ber til at sleppa út ávísar tíðir. Eisini er vanligt, at fangar, sum skikka sær væl í fongslinum, sleppa út, áðrenn teir hava sitið alla tíðina, teir eru dømdir at sita. Treytað revsing er linari dómur. Tá verður revsingin freistað og fellur burtur eftir ávíst bil, um ákærdi ikki aftur brýtur lógina hetta bilið.

Bólkur:Løgfrøði
Bólkur:Lógarbrot
Norðurlendsk met í svimjing

**Listi yvir norðurlendsk met í svimjing**. Norðurlondini sum eru við í hesum yvirliti eru: Danmark, Svøríki, Noreg, Finland, Ísland og Føroyar.

## Langgeil (50 metra hylur)
### Menn

### Kvinnur

## Stuttgeil (25 metra hylur)

### Menn

### Kvinnur

## Keldur


## Ávísing úteftir
*LEN European Swimming Records

Bólkur:Svimjing
Bólkur:Met í svimjing
John Tordar Poulsen

**John Tordar Poulsen** (føddur 17. september 1985)  er føroyskur fótbóltsspælari, álopsleikari. Barna- og ungdómsárini leikti hann við VB og VB/Sumba (VB og Sumba løgdu saman í 2005), í 2007 og 08 leikti hann við Fram (sum seinni skifti navn til FC Hoyvík), í 2009 leikti hann við MB og FC Hoyvík, í 2010 leikti hann við FC Suðuroy í Vodafonedeildini í fyrru leikhálvu og við FC Hoyvík í 1. deild í seinnu leikhálvu. Í 2011 leikti hann við FC Suðuroy í 1. deild, sum teir vunnu og ryktu upp í Effodeildina. Hann helt fram við FC Suðuroy og leikti í Effodeildini í 2012.

## Toppskorari í 2011 í 1. deild
Tá bara eitt leikumfar var eftir í 1. deild hjá monnum, hevði John Tordar Poulsen skorað 23 mál og var toppskorari hjá FC Suðuroy og í 1. deild í 2011. Hann hevði spælt 23 dystir, so tað er í meðal 1 mál fyri hvønn dyst.

## Keldur


Poulsen, John Tordar
Poulsen, John Tordar
Bólkur:FC Suðuroy leikarar
Bólkur:Vágbingar
FC Hoyvík

**FC Hoyvík** (fyrr **Ítróttarfelagið Fram**) er eitt fótbóltsfelag úr Havn og Hoyvík, sum var stovnað hin 12. januar 1975. Í 2011 hevur felagið lið í 1. deild og 2. deild hjá monnum. Venjarir eru Súni Fríði Barbá og Jan M. Laursen (august 2011). Í 1977 leikti Fram í bestu føroysku fótbóltsdeildini, sum tá var 1. deild, felagið hevur ikki síðan havt lið í bestu deildini. Felagið er einasta fótbóltsfelag í Føroyum, sum er rykt fýra deildir niður, frá 1. deild til 4. deild. Seint í 2008 skifti felagið navn til FC Hoyvík og í 2009 leiktu liðini við nýggja navninum. 
Samskipanarleiðari hjá FC Hoyvík er Fróði Danielsen, dómarar eru Rói Jacobsen og John Eystberg.

## Starvsnevnd

*Formaður/Kassameistari: Fróði Danielsen
*Næstformaður/Webmaster: Tórarin Hentze
*Nevndarlimur: Rúni Juul

## Keldur


## Ávísingar úteftir
*FCHoyvik.fo 

Bólkur:Føroyskt fótbóltsfelag
Rick Perry

**James Richard "Rick" Perry** (føddur 4. mars 1950 í Paint Creek, Texas) er amerikanskur politikari, sum hevur verið guvernørur í Texas í tíðarskeiðinum frá 2000 til 2015. 

Rick Perry tók við sum guvernørur í Texas eftir George W. Bush . Hann segði í august 2011, at hann eisini umhugsar at leggja seg út í kappingina um, hvør skal bjóða Barack Obama (D) av í 2012 . Í talu síni segði Rick Perry millum annað, at skal skil aftur fáast á búskapin í landinum, skal arbeiðsloysið minkað og skal álit aftur fáast á USA, so er neyðugt at fara til Washington DC við einum uppsagnarskrivi. Rick Perry vísti á, at seinasta árið eru 40 % av øllum nýggjum arbeiðsplássum í USA vorðin til í Texas; hóast Texas bert hevur 10 % av samlaða fólkatalinum í USA. Um Rick Perry verður amerikanskur forseti, verður eitt tað fyrsta, hann fer at gera, at fáa sonevnda heilsupakkan hjá Barack Obama burtur. Hann fer eisini at vera nógv strangari við markinum millum Meksiko og USA. Rick Perry er útbúgvin í amerikanska flogvápninum . Hann er giftur og hevur tvey børn, ein drong og eina gentu. 

## Keldur


Bólkur:Amerikanskir politikarar
Bólkur:Føðingar í 1950
Oyggjaleikir 2013

**XV (15.) Oyggjaleikir** vóru hildnir á Bermuda í døgunum 13. til 19. juli 2013. Leikirnir verða eisini nevndir Natwest Oyggjaleikir (2013 Natwest Island Games) orsakað av sponsor ávum. Oyggjaleikirnir í 2013 vóru teir fyrstu leikirnir, ið vóru hildnir uttanfyri Evropa. 

## Ítróttagreinir

## Heiðursmerkir
Lykil:

Endaliga heiðursmerkjabýti frá Oyggjaleikunum 2013:

## Sí eisini
* Føroyar á Oyggjaleikum 2013
* Flogbóltur á Oyggjaleikunum 2013
* Badminton á Oyggjaleikunum 2013

## Keldur


2013
Bólkur:2013 í ítrótti